
ΠΕΡΙΕΧΟΜΕΝΑ 


ΑΝΑΔΑΣΩΣΕΙΣ 

ΑΠΟΦΑΣΕΙΣ 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη ως αναδασωτέας βχτάσεως εμβαδού τριών στρεμμάτων χαι 
, διαχοσίων δέχα τριών και 38% τετραγωνικών μέτρων 
(3.213,38), στη θέση «Βαβίλη Μπλιάρι» Περιφέρειας Κοινότη¬ 
τας Μεγάλης Γότιστας Νομού Ιωαννίνων. ■···· 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Καθορισμός των ορίων του αιγιαλού και δημιουργία ζώνης παρα¬ 
λίας στη θέση «ΑΝΤΑΛΑΒΟΣ» Λ. Αιδηψού Ν. Εύβοιας και 
μπροστά στην ιδιοκτησία Δημ. Φιλδισάκου. 


ΠΟΛΕΟΔΟΜΙΑ 

ΑΠΟΦΑΣΕΙΣ 

Τροποποίηση όρων δόμησης των οικοπέδων του οικισμού Ραψάνης 
Ν. Λάρισας. 

Τροποποίηση όρων δόμησης των οικοπέδων του ρυμοτομικού σχε¬ 
δίου πόλης Ελασσόνας Ν. Λάρισας.'·■· · 

Τροποποίηση του ρυμοτομικού σχεδίου πόλης Λάρισας στον 989Β 
χώρο Δημοτικού Σχολείου. 

Διόρθωση ασυμφωνίας των οικοδομικών και ρυμοτομικών γραμ¬ 
μών στα Ο.Τ. 134, 134β και 134α του Δήμου Ιεράπετρας Ν. 
Λασιθίου, επί του προσώπου τους προς την θάλασσα μεταξύ του 
εγκεκριμένου σχεδίου και του αντίστοιχου εφαρμοσθέντος επί του 
εδάφους. 

Τροποποίηση οικοδομικής γραμμής στον οικισμό Στομίου Κοινότη¬ 
τας Ανατολής Ν. Λασιθίου... '.··*· 


Αριθ. 574 ί 1 ) 

Κήρυξη ως αναδασωτέας εκτάσεως εμβαδού τριών στρεμμάτων και 
διαχοσίων δέκα τριών και 38% τετραγωνικών μέτρων (3.213,38), 
στη θέση «Βαβίλη Μπλιάρι» Περιφέρειας Κοινότητας Μεγάλης Γότι¬ 
στας Νομού Ιωαννίνων. 

Η ΝΟΜΑΡΧΗΣ ΙΩΑΝΝΙΝΩΝ 

Έχοντας υπόψη: 

1. Τις διατάξεις του Ν. 3200/55 «περί διοικητικής αποκέντρωσης, 
όπως τροποποιήθηκε και συμπληρώθηκε μεταγενέστερα με το Ν.Δ. 
532/70». 

2. Τις διατάξεις του άρθρου 117 παράγρ. 3 του συντάγματος. 

3. Τις διατάξεις του Ν. 998/1979 «Περί Προστασίας των δασών και 
των δασικών εν γένει εκτάσεων της χώρας» και συγκεκριμένα: 

α) Του άρθρου 41 παράγρ. 1 
β) Του άρθρου 38 παράγρ. 1. 

4. Τις διατάξεις του Υπουργείου Γεωργίας, αριθμ. α) 160417/ 
1180/8.7.1980 κι β) 182447/3049/24.9.1980. 

5. Την αναφορά του Δασαρχείου Ιωαννίνων αριθμ. 1149/ 
14.2.1992 με την οποία προτείνεται η κήρυξη ως αναδασωτέας, της 
αναφερόμενης στο θέμα εκτάσεως, αποφασίζουμε: 

Κηρύσσουμε αναδασωτέα, με σκοπό να επανέλθει στην προτέρα της 
κατάσταση, με φυσική αναγέννηση, την εκχερσωθείσα παρανόμως κατά 
το 3ο ΙΟήμερο του μηνός Σεπτεμβρίου 1991 από τον Κωνσταντίνο 
Τσιάκαλο, κάτοικο Μεγάλης Γότιστας Ιωαννίνων δημόσια δασική 
έκταση, εμβαδού τριών στρεμμάτων και διαχοσίων δέκα τριών και 
38% τετραγωνικών μέτρων (3.213,38) που βρίσκεται στη θέση «Βα¬ 
βίλη Μπλιάρι», Περιφέρειας Κοινότητας Μεγάλης Γότιστας Νομού Ιω¬ 
αννίνων και προσδιορίζεται με αριθμητικά στοιχεία 1, 2, 3, 4, 5, 6, 7, 
8,1, στο Τοπογραφικό διάγραμμα με κλίμακα 1:1000 το οποίο αποτε¬ 
λεί αναπόσπαστο μέρος της παρούσας απόφασης. 

Η έκταση έχει όρια: 

Ανατολικά: Δημόσια δασική έκταση. 

Δυτικά: Ομοίως. 

Βόρεια: Ομοίως. 

Νότια: Δημόσια δασική έκταση. 

Η απόφαση αυτή να δημοσιευθεί στην Εφημερίδα της Κυβερνήσεως. 

Ιωάννινα, 28 Φεβρουάριου 1992 

Η Νομάρχης 
ΒΑΣΙΛΙΚΗ ΚΟΚΚΙΝΟΥ 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. Φ. 121/50 (2) 

Καθορισμός των ορίων του αιγιαλού και δημιουργία ζώνης παραλίας 

στη θέση «ΑΝΤΑΛΑΒΟΣ» Λ. Αιδηψού Ν. Εύβοιας και μπροστά 

στην ιδιοκτησία Δημ. Φιλδισάκου. 

Ο ΝΟΜΑΡΧΗΣ ΙΩΑΝΝΙΝΩΝ 
Έχοντας υπόψη: 

1. Τις διατάξεις των άρθρων 1 μέχρι και 7 του ΑΝ 2344/1940 
«περί αιγιαλού και παραλίας», όπως τροποποιήθηκαν και συμπληρώθη¬ 
καν με τις διατάξεις: α) του άρθορυ 13 του Ν. 1078/1980 και β) του 
άρθρου 23 του Ν. 1337/1983. 

2. Τις διατάξεις της παραγράφου 9 του άρθρου 1 του Κεφαλαίου Β 
της 0.208/181/26.4.1982 (ΦΕΚ 214/26.4.1982 τεύχος Β’) κοι¬ 
νής απόφασης των Υπουργών Προεδρίας της Κυβερνήσεως και Οικονο¬ 
μικών «Αναμόρφωση Συλλογικών Οργάνων Γνωμοδοτικής και Αποφα¬ 
σιστικής αρμοδιότητας του Υπουργείου Οικονομικών. 

3. Την από 28.9.1990 έκθεση της «Επιτροπής καθορισμού των 
ορίων του αιγιαλού και παραλίας και θέσεων αμμοληψία», που καθόρισε 
τα όρια του αιγιαλού και της παραλίας στην περιοχή «ΑΝΤΑΛΑΒΟΣ» 
Λ. Αιδηψού και μπροστά στην ιδιοκτησία Δημ. Φιλδισάκου και από το 
Μάρτιο 1988 με κλίμακα: 1:500 τοπογραφικό διάγραμμα του Τοπο¬ 
γράφου Μηχανικού Τάσου Δ. Αναστασίου, που θεωρήθηκε την 
31.3.1988 από τη Δ.Τ.Υ. της Νομαρχίας Εύβοιας και συνοδεύει την 
έκθεση της προαναφερόμενης Επιτροπής. 

4. Τη σύμφωνη γνώμη του Γενικού Επιτελείου Ναυτικού, που διατυ¬ 
πώθηκε στο 544.5/80/90/6.2.1990 έγγραφό του. . 

5. Τις διατάξεις του άρθορυ 1 της παραγράφου 1 του Ν. 3200/ 
1955 (ΦΕΚ 97/Α/1955) «περί διοικητικής αποκεντρώσεως» σε συν¬ 
δυασμό με τις διατάξεις του από 28.6.1955 Β. Δ/τος «περί εξαιρέσεως 
από της κατά το άρθρο 1 παράγραφος 1 του Ν. 3200/1955 αρμοδιό- 
τητος των Νομαρχών, αντικειμένων τινών αρμοδιότητος του Υπουρ¬ 
γείου Οικονομικών», του Β.Δ. 704/1970 και του άρθρου 1 παράγρα¬ 
φος 5 του Π.Δ. 71/25.2.1984, σχετικά με τη μεταβίβαση αρμοδιοτή¬ 
των του Υπουργού Οικονομικών στους Νομάρχες και στις περιφερεια¬ 
κές Αρχές διανομαρχιακού επιπέδου, αποφασίζουμε: 

1. Επικυρώνουμε την από 28.9.1990 έκεθση της Επιτροπής καθο¬ 
ρισμού των ορίων του αιγιαλού και παραλίας και θέσεων αμμοληψίας, 
καθώς και το από Μάρτιο 1988 τοπογραφικό διάγραμμα, που την συ¬ 
νοδεύει, το οποίο συντάχτηκε από τον Τάσον Δ. Αναστασίου μηχανικό, 
με κλίμακα 1:500 και θεωρήθηκε την 31.3.1988 από τη Δ.Τ.Υ. της 
Νομαρχίας Εύβοιας, επί του οποίου η πιο πάνω Επιτροπή, με κόκκινη 
γραμμή καθόρισε τα όρια του α'ιγιαλού, στη θέση «ΑΝΤΑΛΑΒΟΣ» Λ. 
Αιδηψού και μπροστά στην ιδιοκτησία Δημ. Φιλδισάκου και με κίτρινη 
γραμμή τα όρια της παραλίας στην ίδια θέση. 

2. Η παρούσα απόφαση μαζί με την έκθεση και το διάγραμμα, που 
προαναφέραμε να δημσοιευτούν στην Εφημερίδα της Κυβερνήσεως. 

Χαλκίδα, 6 Φεβρουάριου 1992 

Ο Νομάρχης 
ΛΑΖ. ΚΥΡΙΖΟΓΛΟΥ 


ΕΚΘΕΣΗ 

ΕΠΙΤΡΟΠΗΣ ΚΑΘΟΡΙΣΜΟΥ ΟΡΙΩΝ ΑΙΓΙΑΛΟΥ ΠΑΡΑΛΙΑΣ 
ΚΑΙ ΘΕΣΕΩΝ ΑΜΜΟΛΗΨΙΑΣ 

Για τον καθορισμό το πρώτον ή επανακαθορισμό των ορίων του αιγια- 
λού στη θέση «Αντάλλαβος» Δ. Αιδηψού μπροστά από την ιδιοκτησία 
Δ. Φιλδισάκου. 

Στην Ιστιαία σήμερα 28.9.1990 οι υπογραγραμμένοι: 

1) Διαλεχτή Ζαφειρούδη αναπλ. Προϊστ. Δ.Ο.Υ. Ιστιαίας, σαν Πρόε¬ 
δρος. 

2) Νικόλαος Καακίνας ΠΕΙ/Α' αναπλ. Δ/ντής Τεχν. Υπηρεσιών Ν. 
Εύβοιας, σαν μέλος. 

3) Θεόδωρος Κυραγιάννης, Λιμενάρχης Λ. Αιδημψού, σαν μέλος 
που αποτελούμε την «Επιτροπή καθορισμού ορίων αιγιαλού και παρα¬ 
λίας και θέσων αμμοληψίας», η σύνθεση της οποίας έχει καθορισθεί με 
την Ο. 208/181/26.4.82 κοινή απόφαση Υπουργών Προεδρίας της 
Κυβέρνησης και Οικονομικών και με την αριθ. Φ. 93/348/7.1.86 
απόφαση Νομάρχη Εύβοιας, που συγκλήθηκε με την αριθ. 3082/90 
πρόσκληση του Προέδρου της μεταβήκαμε επί τόπου στην περιοχή που 
προαναφέραμε την 28.9.90, Αφού λάβαμε υπόψη: 

1) Την από 23.3.88 αίτηση του Δημ. Φιλδισάκου δια της οποίας ζη¬ 
τείται ηο καθορισμός των ορίων αιγιαλού στην παραπάνω περιοχή. 

2) Το από Μάρτιο 1988 με κλίμακα 1:500 τοπογραφικό διάγραμμα 
του Μηχανικού Τάσου Δ. Αναστασίου σε 1 (μία) πινακίδα που ελέγ¬ 
χθηκε για την ακρίβεια της αποτύπωσης την 29.3.88 και θεωρήθηκε 
από την Δ/νση Τ.Υ. της Νομαρχίας Εύβοιας την 31.3.88, όπως ορίζει 
το άρθρο 20 του Ν. 719/77. 

3) Τις διατάξεις του Α.Ν. 2344/40 όπως αυτός τροποποιήθηκε κα¬ 
θώς και την σχετική Δικαστηριακή και Διοικητική Νομολογία. 

4) Την από επιτόπιο μετάβαση σχηματισθείσα αντίληψη για το πλά¬ 
τος της βρέχόμενης ζώνης της ξηράς και αλλα συναφή στοιχεία δηλ.: 

α) Περιγραφή της μορφολογίας της περιοχής (βραχώδης, πεδινή, πε¬ 
ρίπου κλίση εδάφους, καταπτώσεις, βλάστηση, προσχωσιγενές έδαφος, 
ενδείξεις μεταβολής του αιγιαλού, ύπαρξη ή μη παλαιού αιγιαλού 
κ,λ.π.). . 

β) Κατάσταση της ακτής (διαβρώσεις, προσχώσεις, εκτελεσθέντα 
έργα κ.λ.π.). 

γ) Κατάσταση θαλάσσιου χώρου (βάθη, ξέρες, ύφοελοι, ανάπτυγμα 
πέλαγους). 

δ) Παλίρροιες και θαλάσσια ρεύματα. 

ε) Επικρατούσες καιρικές συνθήκες (διεύθυνση, ένταση και συχνό¬ 
τητα πνεόντων ανέμων, ύψος κύματος κ.λ.π.). 

5) Λοιπά στοιχεία που έλαβε υπόψη η Επιτροπή, όπως παλιά δια¬ 
γράμματα, μαρτυρικές καταθέσεις, τίτλος ιδιοκτησίας, έγγραφα 
Γ.Ε.Ν., προηγούμενοι καθορισμού σε γειτονική περιοχή κ.λ.π. καθώς 
και τα συμπεράσματα που εξήχθηκαν κατά την κρίση της Επιτροπής. 

6) Το γεγονός ότι δεν εξυπηρετούνται οι σκοποί της παρ. 1 του άρ¬ 
θρου 7 του Α.Ν. 2344/40. 

7) Την τουριστική ανάπτυξη της περιοχής. 

8) Το ότι τακτικά μέλη της επιτροπής εκωλύοντο. 

9) Τα αριθμ. 544.5/524/88/23.9.88 και 5445/80/90/6.2.90 
έγγραφα ΓΕΝ, Αποφασίζει: 

1) Καθορίζει επί του παραπάνω τοπογραφικού διαγράμματος: 

α) Την οριογραμμή του αιγιαλού με κόκκινη συνεχή πολυγωνική 
γραμμή 1,2,.6, της οποίας οι κορυφές εξασφαλίζονται με συντεταγ¬ 

μένες από το Κρατικό Δίκτυο. 

β) Την οριογραμμή της παραλίας με συνεχή κίτρινη πολυγωνική 

γραμμή 1,2.6, σε απόσταση 15 μ. από αυτήν του αιγιαλού γιατί 

δεν εξυπηρετούνται οι σκοποί του άρθρ. 7 § 1 του Α.Ν. 1844/40. Οι 
κορυφές της εξασφαλίζονται με συντεταγμένες από το Κρατικό Δίκτυο. 

2) Δεν διεπίστωσε σε ότι υπάρχει παλαιός αιγιαλός. 

3) Δεν υπάρχουν κτίσματα που να βρίσκονται στη ζώνη της παραλίας. 

Η Επιτροπή 

Δ. ΖΑΦΕΙΡΟΥΔΗ Ν. ΚΑΣΙΩΝΗΣ θ. ΚΥΡΑΓΙΑΝΝΗΣ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 8745/91 (3) 

Τροποποίηση όρων δόμησης των οικοπέδων του οικισμού Ραψάνης 
Ν. Λάρισας. 

Ο ΝΟΜΑΡΧΗΣ ΛΑΡΙΣΑΣ 
Έχοντας υπόψη: 

1. Τις διατάξεις του Ν. Δ/τος της 17ης Ιουλίου 1923 όπως μεταγε¬ 
νέστερα τροποποιήθηκαν και συμπληρώθηκαν και ειδικότερα τα άρθρα 
3 και 70 αυτού. 

2. Τις διατάξεις του Α.Ν. 314/1968 (ΦΕΚ 47/Α) όπως τροποποι¬ 
ήθηκαν και συμπληρώθηκαν με το υπ’ αριθμ. 1018/71 Ν. Δ/γμα 
(ΦΕΚ 220/Α) και με την παρ. 3 του άρθρου 34 του Ν. 1577/85 
(ΦΕΚ 210/Α). 

3. Τις διατάξεις του υπ’ αριθμ. 183/1986 Π. Δ/τος (ΦΕΚ 70/Α) 
και ειδικότερα το άρθρο 1 αυτού. 

4. Την υπ’ αριθμ. 7801/85/29.8.1986 απόφαση Νομάρχη περί 
καθορισμού ορίων οικισμού και όρων δόμησης των οικοπέδων του οικι¬ 
σμού Ραψάνης. 

5. Την υπ’ αριθμ. 78/1991 απόφαση του Δημοτικού Συμβου¬ 
λίου. 

6. Την υπ’ αριθμ. 55/1992 γνωμοδότηση του Συμβουλίου Χωροτα¬ 
ξίας, Οικισμού και Περιβάλλοντος, Νομού Λάρισας, όπως διατυπώθηκε 
στο πρακτικό της 3ης/1992 συνεδρίας. 

7. Τις διατάξεις του από 14.2.1987 Π.Δ. (ΦΕΚ 133/Δ/87) περί 
τροποποίησης των από 24.4.85 Π.Δ. (ΦΕΚ 161/Δ) και 20.8.85 Π.Δ. 
(ΦΕΚ 414/Δ). / 

Επειδή τα οικόπεδα του οικισμού Ραψάνης έχουν μεγάλες κλίσεις και 
γι’ αυτό το λόγο δεν μπορούν να οικοδομηθούν διόροφες οικοδομές με 
τους ισχύοντες όρους δόμησης (ως προς τα επιτρεπόμενο ύψος των κτι¬ 
ρίων) οι οποίες είναι σύμφωνες με τον αρχιτεκτονικό χαρακτήρα του οι¬ 
κισμού για’ αυτό, αποφασίζουμε: 

.Άρθρο 1. 

Εγκρίνεται η τροποποίηση των όρων δόμησης των οικοπέδων του οι¬ 
κισμού Ραψάνης με αύξηση του επιτρεπόμενου ύψους των κτιρίων από 
7,50 μ. σε 8,50 μ. 

Άρθρο 2. 

Η ισχύς της παρούσας απόφασης αρχίζει από τη δημοσίευσή της στην 
Εφημερίδα της Κυβερνήσεως. 

Μετά την παραπάνω δημοσίευση η απόφαση μαζί με το σχετικό το¬ 
πογραφικό διάγραμμα που τη συνοδεύει να αναρτηθεί στο Δημοτικό Κα¬ 
τάστημα επί Ιδμερο για ενημέρωση. 

Η απόφαση αυτή να δημοσιευθεί στην Εφημερίδα της Κυβερνήσεως. 

Λάρισα, 24 Φεβρουάριου 1992 
Ο Νομάρχης 

ΑΝΔΡΕΑΣ ΕΞΑΔΑΚΤΤΛΟΣ 
-*- 

Αριθ. 635 ( 4 ) 

Τροποποίηση όρων δόμησης των οικοπέδων του ρυμοτομικού σχεδίου 

πόλης Ελασσόνας Ν. Λάρισας. 

Ο ΝΟΜΑΡΧΗΣ ΛΑΡΙΣΑΣ 
Έχοντας υπόψη: 

1. Τις διατάξεις του Ν. Δ/τος της 17ης Ιουλίου 1923 όπως μεταγε¬ 
νέστερα τροποποιήθηκαν και συμπληρώθηκαν και ειδικότερα τα άρθρα 
3 και 70 αυτού. 

2. Τις διατάξεις του Α.Ν. 314/1968 (ΦΕΚ 47/Α) όπως τροποποι¬ 
ήθηκαν και συμπληρώθηκαν με το υπ’ αριθμ. 1018/71 Ν. Δ/γμα 
(ΦΕΚ 220/Α) και με την παρ. 3 του άρθρου 34 του Ν. 1577/85 
(ΦΕΚ 210/Α). 

3. Τις διατάξεις του υπ’ αριθμ. 183/1986 Π. Δ/τος (ΦΕΚ 70/Α) 
και ειδικότερα το άρθρο 1 αυτού. 

4. Την υπ’ αριθμ. 6366/3.11.1988 απόφαση Νομάρχη περί αναθε¬ 
ώρησης του ρυμοτομικού σχεδίου πόλης Ελασσόνας (ΦΕΚ 819/Δ/ 
88 ). 


5. Την υπ’ αριθμ. 150/1991 απόφαση του Δημοτικού Συμβουλίου 
Ελασσόνας. 

6. Την υπ’ αριθμ. 56/1992 γνωμοδότηση του Συμβουλίου Χωροτα¬ 
ξίας, Οικισμού και Περιβάλλοντος, Νομού Λάρισας, όπως διατυπώθηκε 
στο πρακτικό της 3ης/1992 συνεδρίας. 

Επειδή στην παραπάνω απόφαση αναθεώρησης δεν αναφέρεται ρητά 
η εφαρμογή του Π.Δ. 3/10.8.87 (ΦΕΚ 749Δ) περί καθορισμού ειδι¬ 
κών όρων δόμησης και διαμόρφωση χώρων στάθμευσης και επειδή 
υπάρχει μεγάλη ανάγκη σε τέτοιους χώρους για την πόλη της Ελασσό¬ 
νας γι’ αυτό, αποφασίζουμε: 

Άρθρο 1. 

Εγκρίνουμε την τροποποίηση των όρων δόμησης των οικοπέδων πό¬ 
λης Ελασσόνας ώστε να έχει εφαρμογή το Π.Δ. 3/10.8.87 (ΦΕΚ 
749Δ) σε συνδυασμό με τις διατάξεις του άρθρου 9 παρ. 9 του Ν. 
1577/85. 

Άρθρο 2. 

Η ισχύς της παρούσας απόφασης αρχίζει από τη δημοσίευσή της στην 
Εφημερίδα της Κυβερνήσεως. 

Μετά την παραπάνω δημοσίευση η απόφαση μαζί με το σχετικό το¬ 
πογραφικό διάγραμμα που τη συνοδεύει να αναρτηθεί στο Δημοτικό Κα¬ 
τάστημα επί Ιδμερο για ενημέρωση. 

Η απόφαση αυτή να δημοσιευθεί στην Εφημερίδα της Κυβερνήσεως. 

Λάρισα, 24 Φεβρουάριου 1992 
Ο Νομάρχης 

ΑΝΔΡΕΑΣ ΕΞΑΔΑΚΤΤΛΟΣ 

-♦- 

Αριθ. 9193/91 (5) 

Τροποποίηση του ρυμοτομικού σχεδίου πόλης Λάρισας στον 989Β 
χώρο Δημοτικού Σχολείου. 

Ο ΝΟΜΑΡΧΗΣ ΛΑΡΙΣΑΣ 
Έχοντας υπόψη: 

1. Τις διατάξεις του Ν. Δ/τος της 17ης Ιουλίου 1923 όπως μεταγε¬ 
νέστερα τροποποιήθηκαν και συμπληρώθηκαν και ειδικότερα τα άρθρα 
3 και 70 αυτού. 

2. Τις διατάξεις του Α.Ν. 314/1968 (ΦΕΚ 47/Α) όπως τροποποι¬ 
ήθηκαν και συμπληρώθηκαν με το υπ’ αριθμ. 1018/71 Ν. Δ/γμα 
(ΦΕΚ 220/Α) και με την παρ. 3 του άρθρου 34 του Ν. 1577/85 
(ΦΕΚ 210/Α). 

3. Τις διατάξεις του υπ’ αριθμ. 183/1986 Π. Δ/τος (ΦΕΚ 70/Α) 
και ειδικότερα το άρθρο 1 αυτού. 

4. Την υπ’ αριθμ. 479/1991 απόφαση του Δημοτικού Συ)ιβουλίου. 

5. Την υπ’ αριθμ. 37/1992 γνωμοδότηση του Συμβουλίου Χωροτα¬ 
ξίας, Οικισμού και Περιβάλλοντος, Νομού Λάρισας, όπως διατυπώθηκε 
στο πρακτικό της 3ης/1992 συνεδρίας. 

Επειδή ο προβλεπόμενος χώρος 989Β δεν είναι κατάλληλος για ανέ¬ 
γερση Σχολείου, σύμφωνα με την υπ’ αριθμ. 707/3.5.1991 έκθεση 
καταλληλότητας οικοπέδου της αρμόδιας επιτροπής γι’ αυτό, αποφασί¬ 
ζουμε: 

Άρθρο 1. 

Εγκρίνεται η τροποποίηση του ρυμοτομικού σχεδίου πόλης Λάρισας 
με τον χαρακτηρισμό του 989Β από χώρο Σχολείου σε Ο.Τ. 989Β, 
όπως ορίζεται στο τοπογραφικό διάγραμμα που συνοδεύει την παρούσα 
απόφαση. 

Άρθρο 2. 

Η ισχύς της παρούσας απόφασης αρχίζει από τη δημοσίευσή της στην 
Εφημερίδα της Κυβερνήσεως. 

Μετά την παραπάνω δημοσίευση η απόφαση μαζί με το σχετικό το¬ 
πογραφικό διάγραμμα που τη συνοδεύει να αναρτηθεί στο Δημοτικό Κα¬ 
τάστημα επί Ιδμερο για ενημέρωση. 

Η απόφαση αυτή να δημοσιευθεί στην Εφημερίδα της Κυβερνήσεως. 

Λάρισα, 25 Φεβρουάριου 1992 

Ο Νομάρχης 

ΑΝΔΡΕΑΣ ΕΞΑΔΑΚΤΤΛΟΣ 

Αριθ. 3801/412 , (6) 

Διόρθωση ασυμφωνίας των οικοδομικών και ρυμοτομικών γραμμών 

στα Ο.Τ. 134,134β και 134α του Δήμου Ιεράπετρας Ν. Λασιθίου, 

επί του προσώπου τους προς την θάλασσα μεταξύ του εγκεκριμένου 

σχεδίου και του αντίστοιχου εφαρμοσθέντος επί του εδάφους. 

Ο ΝΟΜΑΡΧΗΣ ΛΑΣΙΘΙΟΥ 
Έχοντας υπόψη: 

1. Τις διατάξεις του Ν. Δ/τος «περί σχεδίων πόλεων κ.λ.π.» της 
17ης Ιουλίου 1923 όπως μεταγενέστερα τροποποιήθηκαν και συμπλη¬ 
ρώθηκαν και ειδικότερα το άρθρο 6 αυτού. 

2. Τις διατάξεις του Π. Δ/τος 18.10.25 «περί τρόπου διορθώσεως 
ασυμφωνιών». 

3. Τις διατάξεις του Α.Ν. 314/1968 (ΦΕΚ 47/Α) όπως τροποποι¬ 
ήθηκαν και συμπληρώθηκαν με το 1018/71 (ΦΕΚ 220/Α) Ν. Δ/ 
γμα. 

4. Τις διατάξεις του Ν. 3200/55 «περί διοικητικής αποκεντρώ- 
σεως» όπως τροποποιήθηκαν και συμπληρώθηκαν. 

5. Τις διατάξεις του Ν. 1577/85 (ΦΕΚ 210/Α") ΓΟΚ/85. 

6. Τις αιτήσεις με τεχνικές εκθέσεις των Αντωνίου Μαστοράκη, Το¬ 
πογράφου Μηχανικού και Αικατερίνης Περακάκη, Αρχιτέκτονας μηχα¬ 
νικού, καθώς και το 578/7.5.91 έγγραφο Πολεοδομικού γραφείου Ιε¬ 
ράπετρας για καθορισμό οικοδομικής γραμμής. 

7. Το από 9.12.65 Δ/γμα (ΦΕΚ 28/Δ’/28.2.66) και τις τροποποι- 
ητικές αποφάσεις Νομάρχη Λασιθίου 3860/20.8.86 (ΦΕΚ 981/Δ / 
86) και 1565/7.6.90 (ΦΕΚ 337/Δ'/90). 

8. Το με αριθ. 1199/13.9.91 έγγραφο Πολεοδομιικού Γραφείου Ιε¬ 
ράπετρας προς τον Δήμο Ιεράπετρας για διόρθωση διαπιστωθείσης 
ασυμφωνίοις μεταξύ εγκεκριμένου ρυμοτομικού σχεδίου και αντίστοιχου 
εφαρμοσθέντος επί του εδάφους με νόμιμες οικοδομές των Ο.Γ. και Ρ.Γ. 


στα ο.τ. 134,134β και 134α και επί του προσώπου τους προς την θέ- 
λασσα. 

9. Την με αριθ. 286/30.10.91 απόφαση Δημοτικού Συμβουλίου Ιε- 
ράπετροις. 

10. Την με αριθ. 6/22.1.92 γνωμοδότηση του Συμβουλίου Χωρο¬ 
ταξίας, Οικισμού και Περιβάλλοντος του Νομού. 

Άρθρο 1. 

Εγκρίνεται η διόρθωση ασυμφωνίας των οικοδομικών και ρυμοτομι¬ 
κών γραμμών στα Ο.Τ. 134, 134β και 134α του Δήμου Ιεράπετρας, 
επί του προσώπου τους προς την θάλασσα που εγκρίθηκαν με το από 
9.12.65 Δ/γμα (ΦΕΚ 28/Δ'/66) και τροποποιήθηκαν με τις 3860/ 
20.8.86 (ΦΕΚ 981/Δ /86) και 1565/7.6.90 (ΦΕΚ 337/Δ’/90), 
αποφάσεις Νομάρχη Λασιθίου και του αντίστοιχου εφαρμοσθέντος επί 
του εδάφους με νόνιμες οικοδομές και σε απόσταση 4.00 μ. από το όριο 
(μπεντένι) της ιδιοκτησίας Βαρσαμίδη - Περακάκη - Ντανέλη με την 
ιδιοκτησία Δουλουμάκη με τον καθορισμό των οικοδομικών γραμών 
ΑΒ, ΓΔ και ΕΖ και την ρυμοτομικών γραμμών Α’Β', Γ'Δ’ και Ε'Ζ' σε 
απόσταση 15 μ. από τις προαναφερόμενες οικοδομικές γραμμές όπως 
αναλυτικώτερα φαίνεται στο συνημμένο πρωτότυπο διάγραμμα σε κλ. 
1:500 που έχει θεωρηθεί από τον Προϊστάμενο Τ.Π. και Π.Ε. 

Άρθρο 2. 

Η ισχύς της παρούσας απόφασης αρχίζει από τη δημοσίευσή της στην 
Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Άγιος Νικόλαος, 21 Φεβρουάριου 1992 

Ο Νομάρχης 
Κ. ΧΑΤΖΗΔΑΚΗΣ 



2748 


ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. 545/379 (7) 

Τροποποίηση οικοδομικής γραμμής στον οικισμό Στομίου Κοινότητας 
Ανατολής Ν. Λασιθίου. 

Ο ΝΟΜΑΡΧΗΣ ΑΑΣΙΘΙΟΤ 
Έχοντας υπόψη: 

1) Την από 20.6.91 αίτηση του Ιωάννου Χατζηγιαννάκη. 

2ζ) Τη με αριθμό πρωτ. 298/27.1.87 απόφαση του Νομάρχη Λασι¬ 
θίου για κατηγοριοποίηση, καθορισμό ορίων και όρων και περιορισμών 
δόμησης στον οικισμό Στόμιο Ιεράπετρας. 

3) Το Π.Δ. 244/3.5.1985 (ΦΕΚ 181Δ) (Τρόπος καθορισμού ορίων 
οικισμών μέχρι 2.000 κατοίκους κ.λ.π.) και ειδικώτερα το άρθρο 6 
παρ. 5γ. 

4) Την 98/18.11.91 απόφαση Κοινοτικού Συμβουλίου Ανατο¬ 
λής. 


5) Την 3/92 γνωμοδότηση του Σ.Χ.Ο.Π. Ν. Λασιθίου, αποφασί¬ 
ζουμε: 

Εγκρίνουμε τη τροποποίηση της οικοδομικής γραμμής που καθορί¬ 
στηκε με την 298/27.11.87 απόφαση Νομάρχη Λασιθίου (ΦΕΚ 235/ 
Δ/87), σε απόσταση 20.00 μ. από τον άξονα της Επαρχιακής οδού με 
τον καθορισμό της στο πρόσωπο των οικοπέδων, Καπαράκη, Μαυράκη, 
Κριτσωταλάκη και Χατζηγιαννάκη, σε μεταβλητή απόσταση από τον 
άξονα της οδού, όπως αναλυτικώτερα φαίνεται στο συνημμένο πρωτό¬ 
τυπο διάγραμμα σε κλίμακα 1:200 το οποίο θεωρήθηκε από τον Προϊ¬ 
στάμενο του Τ.Π. και Π.Ε. 

Η απόφαση αυτή να δημοσιευθεί στην Εφημερίδα της Κυβερνήσεως. 

Άγιος Νικόλαος, 21 Φεβρουάριου 1992 

Ο Νομάρχης 
Κ. ΧΑΤΖΗΔΑΚΗΣ 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



